Fables de La Fontaine (éd. Barbin)/2/L’Aigle et le Hibou
# Fables de La Fontaine (éd. Barbin)/2/L’Aigle et le Hibou

Pour les autres éditions de ce texte, voir L'Aigle et le Hibou.

### XVIII. L’Aigle & le Hibou.

L’Aigle & le Chat-huant leurs querelles ceſſerent ; ﻿Et firent tant qu’ils ſ’embraſſerent. L’un jura foy de Roy, l’autre foy de Hibou,

Qu’ils ne ſe goberoient leurs petits peu ny prou. Connoiſſez-vous les miens ? dit l’Oiſeau de Minerve. Non, dit l’Aigle. Tant pis, reprit le triſte Oiſeau. ﻿Je crains en ce cas pour leur peau : ﻿C’eſt hazard ſi je les conſerve. Comme vous eſtes Roy, vous ne conſiderez Qui ny quoy : Rois & Dieux mettent, quoy qu’on leur die, ﻿Tout en meſme categorie. Adieu mes nourriçons ſi vous les rencontrez. Peignez-les moy, dit l’Aigle, ou bien me les montrez. ﻿Je n’y toucheray de ma vie. Le Hibou repartit : Mes petits ſont mignons,

Beaux, bien faits, & jolis ſur tous leurs compagnons. Vous les reconnoiſtrez ſans peine à cette marque. N’allez pas l’oublier ; retenez-la ſi bien ﻿Que chez moy la maudite Parque ﻿N’entre point par voſtre moyen. Il avint qu’au Hibou Dieu donna geniture, De façon qu’un beau ſoir qu’il eſtoit en paſture, ﻿Noſtre Aigle apperceut d’avanture, ﻿Dans les coins d’une roche dure, ﻿Ou dans les trous d’une mazure ﻿(Je ne ſçai pas lequel des deux), ﻿De petits monſtres fort hideux, Rechignez, un air triſte, une voix de Megere.

Ces enfans ne ſont pas, dit l’Aigle, à nôtre amy : Croquons-les. Le galand n’en fit pas à demy. Ses repas ne ſont point repas à la legere. Le Hibou de retour ne trouve que les pieds De ſes chers nourriçons, helas ! pour toute choſe. Il ſe plaint, & les Dieux ſont par luy ſuppliez De punir le brigand qui de ſon deüil eſt cauſe. Quelqu’un luy dit alors : N’en accuſe que toy, ﻿Ou plutoſt la commune loy, ﻿Qui veut qu’on trouve ſon ſemblable

﻿Beau, bien fait, & ſur tous aimable. Tu fis de tes enfans à l’Aigle ce portrait, ﻿En avoient-ils le moindre trait ?

* rechignez: Rechignés
* nôtre ami: notre ami
* suppliez: suppliés
* nostre: notre
* nôtre amy: notre ami
